8 April itu apa sih? Jelaskan dalam bahasa sunda ya

8 April nyaéta poé ka-98 dina sataun (ka-99 dina taun kabisat) dina kalénder Gregorian, sésana 267 poé.

217 – Kaésar Romawi Caracalla ditelasan, tuluy diganti ku pajabat Pongawa Pretorian-na,  Marcus Opellius Macrinus.

1232 – Perang Mongolia-Jin: Urang Mongolia ngamimitian pangepungan ka Kaifeng, puseur nagri Dinasti Jin.

1271 – Di Syria, Sultan Baibars nalukkeun Bénténg Krak des Chevaliers.

1783 – Catherine II ti Rusia nyapluk Kriméa.

1796 – Carl Friedrich Gauss, matematikawan Jérman, ngabuktikeun hukum timbal balik kuadrat.

1820 – Patung Venus de Milo katimu di Pulo Aegean di Milos.

1832 – Perang Black Hawk: Kira-kira tilu ratus urang pasukan Infantri Ka-6 Amérika Sarikat miang ti St. Louis, Missouri, pikeun nyanghareupan urang Indian Sauk.

1866 – Italia jeung Prusia ngagabung pikeun ngalawan Karajaan Austria.

1904 – Perancis jeung Karajaan Inggris néken pasini Entente cordiale.

1906 – Auguste Deter, jalma nu munggaran didiagnosis Alzheimer, maot.

1911 – Fisikawan Walanda, Heike Kamerlingh Onnes manggihan superkonduktivitas.

1924 – Pangadilan Syariah dibubarkeun di Turki, dina raraga réformasi Ataturk.

1942 – Perang Dunia II: Pangepungan Leningrad: Pasukan Soviét muka jaringan rél karéta ka Leningrad.

1942 – Perang Dunia II: Jepang ngarebut Bataan di Philipina..

1950 – India jeung Pakistan néken Pakta Liaquat–Nehru.

1953 – Pamingpin Mau Mau, Jomo Kenyatta disidang ku pangawasa Kénya Inggris.

1954 – Pasawat Harvard Canadair nu Angkatan Udara Royal Kanada diadu jeung pasawat Canadair North Star Maskapai Trans-Kanada di saluhureun Moose Jaw, Saskatchwan, nelasan 37 jalma..

1961 – Hiji beledugan disaluhureun Kapal MV Dara di Teluk Parsi nelasan 238 jalma.

1968 – Gangsters Henry Hill jeung Jimmy Burke ngagarong Maskapai Perancis, nyokot duit $420.000.

1970 – Pangeboman sakola Bahr El-Baqar: Para pangebom Israél nyerang hiji sakola di Mesir. Opat puluh hiji budak sakola palastra.

1983 – Di hareupeun 20 turis, David Copperfield ngaleungitkeun Patung Liberty.

1993 – Républik Makedonia Kalér ngagabung ka PBB.

2006 – Pangbantéyan Shedden: Mayit dalapan jalma nu kabéhanna ditémbak, katimu di hiji tegal di Shedden, wilayah Elgin, Ontario. Rajapati ieu langsung dikaitkeun jeung Kleub Motor Bandidos.

2008 – Pangwangunan gedong panyakar langit nu ngahiji jeung turbin angin di Bahrain (Bahrain Trade Center), anggeus.

2013 – Nagara Islam Irak aub kana Perang Sodara di Syria sarta nyatakeun ngagabung jeung Front Al-Nusra maké ngaran Islamic State of Iraq and ash-Sham (ISIS).

2019 – Opat welas ton kulit tina 36.000 peusing nu diselendepkeun katimu di Singapura, panggedé-gedéna panyelendepan kulit peusing nu kungsi katimu di dunya.